Sabinet | &apos;n Kritiese beskouing van die Accra-verklaring
n Tydskrif vir Geesteswetenskappe - &apos;n Kritiese beskouing van die Accra-verklaring
Source : Tydskrif vir Geesteswetenskappe, Volume 47, Issue 2, Jun 2007, p. 259 - 275
Keyword(s) : Accra-verklaring, Armoede, Covenanting for Justice in the Economy and the Earth, Democracy, Demokrasie, Globalisation, Globalisering, Poverty, Rykdom, Wealth, Wereldbond van Gereformeerde Kerke and World Alliance of Reformed Churches
Die artikel oorweeg sekere ekonomiese implikasies van die Accra-verklaring van die Wêreldbond van Gereformeerde Kerke (World Alliance of Reformed Churches, wat algemeen as die WARC afgekort word) [Kyk addendum]. Die Wêreldbond, wie se ledetal uit 218 gereformeerde kerkgenootskappe in 107 lande bestaan, het die Verklaring tydens sy jaarlikse konferensie in Accra in September 2004 aanvaar. Die Wêreldbond beskou die Verklaring as &apos;n beroep op ryk, ontwikkelde lande, hoofsaaklik in die Noordelike halfrond, om die voordele van ekonomiese groei en ontwikkeling meer eweredig met arm inwoners van arm lande te deel. Uit &apos;n ekonomiese perspektief plaas die Verklaring die blaam vir voortgesette armoede op globalisering en &apos;n neoliberale wêreldorde, bestaande uit die Verenigde State en sy bondgenote, en instellings soos die Internasionale Monetêre Fonds, die Wêreldbank en die Wêreldhandelsorganisasie. Hierdie artikel oorweeg die Verklaring se menings oor globalisasie; die Verenigde State en internasionale organisasies; en die neoliberale wêreldorde. Die voordele van globalisasie is inderdaad nie eweredig tussen ryk en arm lande verdeel nie. Voorts het die Verenigde State en internasionale organisasies foute gemaak wat tot voortgesette armoede gelei het, eerder as om tot die bekamping daarvan by te dra. Die Verklaring is egter ongebalanseer in soverre dit nie ook onderdrukkende regerings en diktatorskappe in dieselfde terme as die neoliberale wêreldorde verwerp nie. Die gevolgtrekking is dat die verantwoordelikheid vir armoedebekamping, hoewel nie eweredig nie, deur ryk en arm lande gedeel moet word, eerder as om dit uitsluitlik as &apos;n uitdaging voor die deur van ryk lande te lê.
Persistent Link : https://hdl.handle.net/10520/EJC20027